መላው የኢትዮጵያ ህዝብ በነቂስ የፈለገውን ፓርቲ በነጻነት መምረጥ እንዳለበት ጠቅላይ ሚኒስትር ሃይላማሪያም አሳሰቡ
 መላው የኢትዮጵያ ህዝብ በነቂስ ወጥቶ የመራጭነት ካርድ እንደወሰደ ሁሉ አሁንም በነቂስ ወጥቶ በነጻነትና በሰላማዊ መንገድ የፈለገውንና ያመነበትን የፖለቲካ ፓርቲ እንዲመርጥ ጠቅላይ ሚኒስትር ሃይለማሪያም ደሳለኝ አስታወቁ። ምርጫው ሰላማዊ፣ ዴሞክራሲያዊና ፍትሃዊ ሆኖ መጠናቀቅ የምርጫው ተዋናዮች ያላቸው ድርሻ ወሳኝ መሆኑን የጠቆሙት ጠቅላይ ሚኒስትሩ ዋናው ተዋናይ የሆነው  የኢትዮጵያ ሕዝብ በምርጫ ሂደቱን በሃላፊነትና በባለቤትነት ተሳትፎውን በማረጋገጡ   ለምርጫው በሰላማዊ መንገድ መጠናቀቅ  ወሳኝ አስተዋጽኦ ይኖረዋል ብለዋል። ጠቅላይ ሚኒስትሩ በዛሬው እለት በህዝብ ተወካዮች ለቀረቡላቸው ጥያቄዎች በሰጡት ምላሽ እንደገለጹት አብዛኛዎቹ የፖለቲካ ድርጅቶችም እስካሁን ድረስ በነበረው ሂደት በሰላም ሲንቀሳቀሱ እንደነበር ገልጸው ለአምስተኛው አገራዊ ምርጫ ፍትሃዊነትና ዴሞክራሲያዊነት በቂ  መደላድል ተፈጥሯል ብለዋል። በሚዲያ በተደረጉ ቅስቀሳዎችና ክርክሮች ተወዳዳሪ ፓርቲዎች የራሴ ያሉትን ይዘው እየቀረቡ ሕዝብ እንዲገነዘብ በማድረግ ገገድ ቀላል የማይባል ስራ መከናወኑን ጠቁመው በተደጋጋሚ ከህዝብ ጋር የተደረጉ ውይይቶች እነደሚያመላክቱትም ሕዝቡ የሚፈልገው ዴሞክራሲ፣ ሰላምና ልማት እንደሆነ ገልጸዋል። በመሆኑም ሁሉም ዜጋ  በነቂስ ወጥቶ ለፈለገው የፖለቲካ ድርጅት ድምጹን መስጠት ይችላል ያሉት ጠቅላይ ሚኒስትሩ ድምጹን የሰጠበት ነጻ ሂደት በመገንዘብ ሌላ መነሻ ያላቸው ጸረ ሰላም እንቅስቃሴዎችን ማጋለጥና ይኖርበታል ብለዋል። ምርጫ ቦርድ አራት አገራዊ ምርጫዎችን ያካሄደ፣ በዓለም ታዛቢዎች ብቃቱ የተመሰከረለትና በተለያዩ ስልጠናዎችና ተሞክሮዎች ያሉት በመሆኑ ለዚህ ምርጫ ዴሞክራሲያዊነት በቂ ዝግጅት አድርጓል ያሉት ጠቅላ ሚኒስትር ሃይለማሪያም የአገሪቱ ፍርድ ቤቶችም በተመሳሳይ መልክ ዝግጅት ያደረጉ በመሆኑ በአንዳንደ የምርጫ ጣቢያዎች የሚያጋጥሙ ችግሮች ካሉ በአሰራርና በሕጉ መሰረት ለመፍታት መንቀሳቀስ እንደሚገባ አሳስበዋል። የፖለቲካ ፓርቲዎች የህዝቡን የሰላም፣ የልማትና የዴሞክራሲ ፍላጎትን በመገንዘብ የሚወስነውን የመጨረሻ ውሳኔ መቀበል አማራጭ እንደማይኖረው ጠቅላይ ሚኒስትሩ ተናግረዋል። በዚህ ምርጫ በሀሉም የምርጫ ጣቢያዎች የሁሉም ፓርቲዎች ተወካዮችና የህዝብ ታዛቢዎች ያሉ በመሆኑና በምርጫ መስጫ ወረቀቱ ሁሉም ፓርቲዎች የፈረሙበት በመሆኑ ለማጭበርበር የሚያመች በር እንደሌለ ጠቁመው አንዳንድ ፓርቲዎች ግን ገና ካሁኑ አሸንፈናል ካልሆነ ግን ምርጫው ተጭበርብሯል የሚል ቅስቃሳ ማድረጋቸው ተገቢ አለመሆኑን ጠቁመዋል። ጠቅላይ ሚኒስትሩ አያይዘውም በእያንዳንዱ ምርጫ ጣቢያ ማን እንዳሸነፈ ሊያሳይ የሚችል ግልጽና ጠንካራ ስርዓት ያለ በመሆኑና የሁሉም ፓርቲዎች ወኪሎችም በእያንዳንዱ ምርጫ ጣቢያ በመኖራቸውና ለምርጫው ሰላማዊነት ህዝቡ በሰፊው እየተሳተፈ በመሆኑ ነጻ ምርጫ ይሆናል ብለዋል። ጠቅላይ ሚኒስትሩ አያይዘውም ከዚህ አልፎ እኔ ካላሸነፍኩ ሁከት እፈጥራለሁ ሰላምን አደፈርሳለሁ ብሎ መነሳት የህዝብን ድምጽ አለማክበር በመሆኑ መንግስት ሕግን የማስከበር ሃላፊነቱን ይወጣል ብለዋል። ከምርጫ ታዛቢዎች ጋር በተያያዘም ዓለም አቀፍ ታዛቢዎችን በሚመለከት ማንኛውም አካል መጥቶ መታዘብ ይችላል ምርጫችን ማንኛውም አካል ቢታዘበው ደረጃውን የጠበቀ ነው ያሉት ጠቅላይ ሚኒስትሩ ይሁን እንጂ በበጀት እረት ምክንያት የማትይሳተፉ መኖራቸውን ጠቁመዋል። ጠቅላይ ሚኒስትሩ አያይዘውም  የአፍሪካ ሕብረት የምርጫ ታዛቢዎች የመታዘብ ስራቸውን ጀምረዋል ሕጉንና ስርዓቱን ተከትለው የመታዘብ ስራቸውን ይቀጥላሉ ብለዋል። ዋናው ፈራጃችን ህዝቡ በመሆኑ የህዝቡ ተወካይ የሆኑ የሲቪክ ማህበራት  ምርጫን ለመታዘብ በርካታ ታዛቢዎችን ማሰማራታቸወን ገልጸው ከሁሉም በላይ ደግሞ ሕዝቡ የወከላቸው ታዛቢዎች በየምርጫ ጣቢያው እንሚኖሩ ተናግረዋል።